AOT-AAV ตัวแม่หุ้นบินไทยกำไรแกร่งรับเต็มผลดีราคาน้ำมันอ่อนตัวต่อเนื่อง
โบรกฯเลือก AOT และ AAV เด่นสุดหุ้นสายการบินไทย กำไรโตแกร่ง รับผลดีราคาน้ำมันปรับลงต่อเนื่อง 
11 ธ.ค. 2558

บล.เคจีไอ (ประเทศไทย) ระบุในบทวิเคราะห์ (11 ธ.ค.) ว่า จากการทบทวนมาตรฐานการบินรอบล่าสุด EU ยังคงไม่ปรับประเทศไทยเข้าไปอยู่ในบัญชีดำ โดยคณะกรรมการขององค์การความปลอดภัยด้านการบินแห่งสหภาพยุโรป (EASA) ต้องการที่จะร่วมงานกับทางการของไทยต่อไป เพื่อพัฒนามาตรฐานความปลอดภัยในการบินของประเทศ โดยกรรมการของ EASA จะจับตาดูการพัฒนาของมาตรฐานการบินในประเทศไทยอย่างใกล้ชิด ซึ่งหากจำเป็นต้องดำเนินการเพื่อป้องกันความเสี่ยงด้านความปลอดภัยของผู้โดยสารในอนาคต
ทางคณะกรรมการก็สามารถเสนอชื่อสายการบินของไทยที่ปัญหาเข้าไปในรายชื่อกลุ่มสารการบินที่ต้องจับตาด้านความปลอดภัย (Air Safety List) ต่อไป สำหรับ Thai Airways International (THAI) ไม่ถูกกระทบจากการประเมินรอบล่าสุดของ EASA ขณะที่ธุรกิจการบินของไทยจะได้อานิสงส์จากการที่ราคาน้ำมันยังคงลดลงอย่างต่อเนื่อง โดยปัจจุบันยังคงแนะนำให้ซื้อ Airports of Thailand (AOT) และ AAV ซึ่งถือเป็นหุ้นเด่นในกลุ่มเนื่องจากแนวโน้มผลกำไรที่แข็งแกร่ง โดยให้ราคาเป้าหมายที่ 345 บาท และ 6.09 บาทตามลำดับ